Het jy gehoor? / Have you heard? - Jul 2013
Monday, 29 July 2013 00:22
Isabel Groesbeek van Lynnwoodrif sê dat sy nie die enigste stedeling is wat deur ‘n kleinkolmuskeljaatkat besoek word nie. Na aanleiding van verlede maand se berig ‘Muskeljaatkat gemaklik in Lynnwoodrif’, het sy ‘n oproep van Hans Meyer van Faerie Glen ontvang. Hy sê dat hy ook so ‘n kat het wat snags in sy tuin kom kuier.
‘n Nuwe kontreimark begin op Sondag 28 Julie in Bashewa. Die mark sal by LJ’s Restaurant (eers bekend as Bull & Bush) gehou word. Dit sal bekend staan as die Vier Seisoene-mark. Jy kan 081-707-6950 skakel vir meer inligting.
Lesers laat weet dat groot advertensie-borde vir ‘n nuwe hospitaal in Garstfonteinweg-verlenging naby Farmer’s Shed opgegaan het. In 2008 was daar planne vir ‘n vier-verdieping hospitaal en rehabilitasie-sentrum op gedeelte nege, Grootfontein. Ontwikkelaar Carel Krog het destyds aangedui dat die projek 12 tot 18 maande sou neem om te voltooi. Is hierdie dieselfde projek? Carel het ons navrae teen spertyd nog nie beantwoord nie.
According to the Cullinan Chamber of Commerce there is an alarming trend of robberies in the town. Towards the end of June there were robberies in Oak Avenue, at McHardy House and Cullinan Diamond Lodge. The chamber urges business owners and staff to be aware of suspicious vehicles that are parked for a time without the person getting out of the car. Do not apprehend or confront these suspects; rather contact security firms and the SAPS.
Die ATKV in samewerking met die Vrouemonument en die Anglo-Boere Oorlogsmuseum nooi almal uit om deel te neem aan hulle liedjieskryf-, gedigskryf- en storievertelkompetisie oor enige aspek van dié oorlog, die museum of Vrouemonument. Die Nasionale Vrouemonument in Bloemfontein is opgerig ter nagedagtenis aan die meer as 60 000 vroue en kinders wat in die oorlog (1899-1902) in interneringskampe gesterf het. Die kompetisie se sluitingsdatum is Vrydag 20 September en die finaal is op Saterdag 19 Oktober by die Vrouemonument en ABO-museum se feesvieringe in Bloemfontein.